Združenie obcí Kľakovskej doliny dňa 29.7.2016 predložilo žiadosť o poskytnutie nenávratného finančného príspevku k projektu Zhodnocovania biologicky rozložiteľného komunálneho odpadu v Kľakovskej doline cez Operačný program Kvalita životného prostredia pre obce Horné Hámre, Župkov, Hrabičov, Ostrý Grúň a Kľak.

Na základe úspešného vyhodnotenia projektu riadiacim orgánom Ministerstvom životného prostredia Slovenskej republiky v zastúpení Slovenskej agentúry životného prostredia, získalo Združenie obcí Kľakovskej doliny nenávratný finančný príspevok v sume 402 910,-€ na nákup technických zariadení - traktor s čelným nakladačom, drvič, naťahovač kontajnerov, lis, 6 ks veľkokapacitných kontajnerov a nápravová váha, pre zber, zvoz a zhodnocovanie biologicky rozložiteľného komunálneho odpadu v obciach Kľakovskej doliny. Cieľom projektu je dosiahnutie zvýšenej miery zhodnocovania odpadov so zameraním na ich prípravu na opätovné použitie a recykláciu a podporu predchádzania vzniku odpadov , ako i prípravy na opätovné použitie a zhodnocovanie so zameraním na recykláciu nie nebezpečných odpadov vrátane podpory systémov triedeného zberu komunálnych odpadov a podpory predchádzania vzniku biologicky rozložiteľných komunálnych odpadov .